Document ID: 32004R1242

NÕUKOGU MÄÄRUS (EÜ) nr 1242/2004,
28. juuni 2004,
millega kehtestatakse uutele liikmesriikidele erandid kalalaevastike sihttasemeid käsitleva määruse (EÜ) nr 2371/2002 teatavatest sätetest
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse lepingut Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemise kohta Euroopa Liiduga, eriti selle artikli 2 lõiget 3,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artiklit 57,
ning arvestades järgmist:
(1)
Nõukogu 20. detsembri 2002. aasta määruse (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (1) artikkel 12 sätestab, et iga liikmesriigi kalalaevastikule määratakse kindlaks sihttasemed, mis vastavad igale laevastiku osale kindlaks määratud 1997.-2002. aasta mitmeaastase arendusprogrammi eesmärkide summale.
(2)
Uutel liikmesriikidel ei ole määruse (EÜ) nr 2371/2002 artiklis 12 osutatud eesmärke.
(3)
Uutele liikmesriikidele saab sihttasemed kehtestada ainult vastavalt nende laevastike tasemele ühinemise hetkel. Sellisel juhul osutuksid määruse (EÜ) nr 2371/2002 artikli 11 lõigetes 2 ja 4 sätestatud kohustused ülemääraseks, kuna need kohustused kattuks selle määruse artiklis 13 sätestatud laevastiku koosseisu arvamise/koosseisust väljaarvamise kavast tulenevate kohustustega.
(4)
Seetõttu ei ole uutele liikmesriikidele kohane määruse (EÜ) nr 2371/2002 artiklis 12 osutatud sihttasemeid kehtestada ega kohaldada nende suhtes nimetatud määruse artikli 11 lõikeid 2 ja 4, kuna see ei mõjutaks laevastiku korraldamist uute liikmesriikide poolt.
(5)
Kuna ajavahemik, mille jooksul kõnealused uued liikmesriigid võivad laevastiku uuendamiseks toetust anda, on lühike, ei ole kohane nõuda nende laevastike püügivõimsuse vähendamist vastavalt määruse (EÜ) nr 2371/2002 artikli 13 lõikes 2 sätestatule.
(6)
Sellest tulenevalt tuleks uutele liikmesriikidele kehtestada erandid määruse (EÜ) nr 2371/2002 vastavatest sätetest,
ON VASTU VÕTNUD KÄESOLEVA MÄÄRUSE:
Artikkel 1
Erandina ei kohaldata määruse (EÜ) nr 2371/2002 artikli 11 lõiget 2, artikli 11 lõiget 4, artiklit 12 ja artikli 13 lõiget 2 Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia suhtes.
Artikkel 2
Käesolev määrus jõustub kolmandal päeval peale selle avaldamist Euroopa Liidu Teatajas.
Seda hakatakse kohaldama 1. maist 2004.
Käesolev määrus on tervikuna siduv ja vahetult kohaldatav kõigis liikmesriikides.
Luksemburg, 28. juuni 2004

Labels: 15
6